Andreas Leknessund

Andreas Leknessund (født 21. mai 1999 i Tromsø) er en norsk landeveissyklist som sykler for Team DSM. Tidligere syklet han for utviklingslaget til Uno-X Pro Cycling Team. Han returnerer til Uno-X fra og med 2024.

Han ble norsk mester på tempo i 2019 og 2020.

Leknessund tok EM-gull i U23-temporittet under EM i landeveissykling 2020 i franske Plouay, 24 sekunder foran Stefan Bissegger fra Sveits og 29 sekunder foran Ilan Van Wilder fra Belgia.

Han vant Arctic Race of Norway 2022.

Etter en andreplass på fjerde etappe i Giro d’Italia 9. mai 2023, ble han den første nordmannen på 42 år som kunne ikle seg rittets rosa ledertrøye. Han hadde den rosa ledertrøya i fem dager. Han endte på 8.-plass sammenlagt i Giro d’Italia, den beste sammenlagtplassering av en nordmann i rittet noensinne.

Referanser

Eksterne lenker 
 
 

Norske syklister
Personer fra Tromsø kommune
Kongepokalvinnere i sykkelsport
Deltakere for Norge under Sommer-OL 2020
Syklister under Sommer-OL 2020